Na osnovu člana 2.13 stav (1) tačka 3. Izbornog zakona BiH (“Službeni glasnik Bosne i Hercegovine” br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 i 24/24), a u vezi s članom 26. Pravilnika o postupku imenovanja i razrješenja članova biračkih odbora za Lokalne izbore u BiH 2024. godine, („Službeni glasnik BiH“. Broj 31/24), Gradska izborna komisija Derventa raspisuje

**T R E Ć I P O N O V N I**

**J A V N I O G L A S**

**za izbor kandidata za popunu rezervne liste kvalifikovanih osoba za imenovanje članova biračkih odbora/mobilnog tima i njihovih zamjenika**

**I.** Objavljuje se Javni oglas za izbor kandidata za popunu rezervne liste kvalifikovanih osobaza imenovanje članova biračkih odbora / mobilnog tima i njihovih zamjenika.

**II. Uslovi za imenovanje:**

**Opšti uslovi:**

1. Prijavljeni kandidat je osoba s pravom glasa.

2. Za člana biračkog odbora ne može biti imenovano lice (član 2.3. Izbornog zakona BiH):

1. koje se ne može kandidovati u smislu odredbi članova 1.6, 1.7 i 1.7a Izbornog zakona BiH;

2. koje je član najvišeg izvršno-političkog organa političke stranke ili koalicije (predsjednik, potpredsjednik, generalni sekretar ili član izvršnog odbora ili glavnog odbora);

3. koje je nosilac izabranog mandata ili je član izvršnog organa vlasti, osim u slučajevima predviđenim članom 2.12 stav (4) Izbornog zakona;

4. koje je kandidat za izbore za bilo koji nivo vlasti na posljednjim opštim i posljednjim lokalnim izborima; i

5. kojem je izrečena kazna za radnju koja predstavlja težu povredu izbornih zakona ili propisa za koju je lično odgovorno, u posljednje četiri godine, računajući od dana pravosnažnosti odluke.

**Posebni uslovi:**

* + da ima prebivalište u opštini za koju se imenuje birački odbor, u privilu da je upisan u izvod iz Centralnog biračkog spiska za biračko mjesto za koje se imenuje,
	+ da ima najmanje završenu srednju školu, odnosno III, IV ili V stepen stručne spreme;
	+ da mu nije izrečena sankcija od Centralne izborne komisije.

**III. Potrebna dokumentacija:**

1. prijava na javni oglas (popunjen obrazac SG-3),

**IV. Rok za podnošenje prijava**

Rok za podnošenje prijava je do 4. oktobra 2024. godine od dana objave Javnog oglasa na oglasnoj ploči Grada Derventa, na internet stranici Grada Derventa i Derventskom listu.

**V. Organ za provođenje postupka**

Proceduru izbora kandidata po javnom oglasu provodi Gradska komisija Derventa.

**VI. Ostale informacije**

Obrazac prijave (obrazac SG-3) kandidati mogu preuzeti u sjedištu Gradske izborne komisije ili na internet stranici Grada Derventa.

Prijave kandidata na Javni oglas dostavljaju se u zatvorenoj koverti u sjedište izborne izborne komisije sa naznakom:

**Gradska izborna komisija Derventa,**

**na adresu: Trg oslobođenja broj 3, 74400 Derventa,**

***„Prijava na javni oglas za popunu rezervnog spiska kvalifikovanih osoba za imenovanje članova biračkih odbora/mobilnog tima i njihovih zamjenika- ne otvarati“.***

Kandidati će, ako izborna komisija zatraži, dostaviti dokaze o kvalifikaciji i ispunjavanju uslova iz javnog oglasa.

Nepotpune i neblagovremene prijave izborna komisija neće uzeti u razmatranje.

 Broj: 01-03-20.3/24

Derventa, 29. avgust 2024. godine PREDSJEDNIK

 GRADSKE IZBORNE KOMISIJE

 Mile Strinić, s.r.